1795 йылда теркәлгән. Башта бында дисәтник Моҡас Раймановтың (1722—1812)утары була. 1815 йылда 2-се Этҡолдан һигеҙ ғаилә күсеп киләxa0— Ишәли Юлъяҡшин, Һабанғол Ишбулатов, Ҡырғыҙбай Игебаев, Ғабдулла Сурин, Надир Барғутов (Урҙабай Бултерәковтың ике туған ҡустыһы), старшина писары Уҡра Ишбулдин, Әбделмән Уңғаров һәм Йәнекәй Моҡасов (1782 йылғы, уның улдарыxa0— Шахмурат, Шахмөхәмәт һәм Бикмырҙа), уның ағалары Һунарғол һәм Сәфәрғәли. Улар Йәнекәйҙең атаһы Моҡас Раймановтың утары урынына ауылға нигеҙ һалалар. Киләһе йылда ауылға 2-се Этҡолдан тағы 11 ғаилә күсенә, шулай уҡ Нуғай ауылынанxa0— 3 ғаилә. Ике Моҡас ауылы барлыҡҡа киләxa0— 1-се Моҡас һәм 2-се Моҡас.